
PR^FATIO. 

^/loRBus,  de  quo  scripturus  suiu,  viris  anti¬ 
quioribus  fere  ignotus  afuisse ;yidetur.  Noii 
quod  non  hic  illic  scripta  medicinse  ipsius  pa¬ 
tris,  Celsi  ornati,  aliorurnque  veterum  me¬ 
dicorum,  qusedam  sparsa  sane  et  manca  ha¬ 
bent,  plane  non  nisi  ad  Apoplexiam  hydroce- 
phalieam  pertinentia;  sed  quod  hi  celebres 
viri  malorum  huc  spectantium,  quas  passi m 

literis  mandarunt,  causas,  naturam,  et  sedem, 
prorsus  ignorabant. 

Neque  ullus  fere  inter  recentiores  hunc 
morbum  cognovisse  videtur,  donec  Whyt« 
Tius  et  Quinius,  perspectis  ejus  indiciis  pro¬ 
priis,  et  mortuorum  corporibus  patefactis  et 
inspectis,  primi  omnium  eundem  lucide  de¬ 
scripserunt,  et  ejus  signorum  rationem,  et  ip¬ 
sius  causas  et  sedem,  et  curationem  ei  accom¬ 
modatam,  in  medium  protulerunt. 

Qu«  de  hoc  gravi  argumento  ediderunt 
Monroius  secundus,  Fothergillius  Ru- 
sHius,  Cheynius,  aliique,  non  parum  idem 
illustrarunt,  prsecipue  quod  ad  medendi  ratio¬ 
nem. 

Huic  morbo  alii  alia  imposuerunt  nomina ; 
quidam  Hydrocephalum  acutum^  aut  internwriy 
aut  phreniticum,  alii  Apoplexiam  hydrocephali- 
cam,  alii  denique  Apoplexiam  phreniticam,  eum 
nominarunt.  Nomen  Apoplexia  phrenitica  eme¬ 
teris  praestare  videtur,  eo  quod  plermeque  hu¬ 
jus 


^  Vide  Lond.  Med,  Obs.  vol.  £v. 

jas  mali  jam  ineuntis  notee,  cerebrum  quo¬ 
dammodo  inflammari  ostendere  videntur ;  et 
quia  signa,  quse  postea  accedunt,  idem  op¬ 
primi  plane  denunciant.  Ea  voce  Hydroce« 
phalus,  quidam  uti  nolunt,  eo  quod  non  sem- 
per  cerebri  patefacti  cava  latice  scatere  re¬ 
perta  sunt. 


DE  DEFINITIONE. 


Hunc  morbum  classi  Neuroses^  ordini  Co« 
mata,  et  generi  Apoplexia,  subjectum,  Culle- 
Nus  hacce  oratione  definivit:  Apoplexia 

hydrocephalica ;  paulatim  adoriens;  infan- 
tes  et  impuberes,  primum  lassitudine,  fe- 
‘‘  bricula,  et  dolore  capitis,  dein  pulsu  tar- 
‘‘  diore,  pupillae  dilatatione,  et  somnolentia, 
afficiens^.” 


Si 


*  Vide  CuLLEN.  Sjnops.  Nosolog.  Method.  g.  42. 
SP*  3* 

Si  quid  ille  perinsignis  vir  hic  peccavit,  id 
maxime  e  voce  plerumque”  praetermissa 
constat :  notissimum  est  enim  hoc  genus  ad' 
versas  valetudinis  interdum  homines  aetatis 
mediae  adoriri*.  Cullenus  autem  non  pror¬ 
sus  culpa  vacat,  eo  quod,  de  arteriarum  motu 
celerrimo,  circa  finem  hujus  morbi,  siletur. 
Hic  incitatissimus  motus  nequaquam  nomen 
Apoplexia^  vetat;  medici  enim  summae  aucto¬ 
ritatis  et  fidei  perhibuerunt,  si  cerebrum  ali¬ 
quantum  opprimitur,  cor  et  arterias  inde  so¬ 
lito  tardius  micare ;  si  vero  id  viscus  multo 
vehementius  premitur,  horum  motum  denuo 
celerrimum  fieri. 

Audito  Gregorio  nostro,  et  perpensis  quae 
de  hoc  morbo  legi,  hisce  verbis  eundem  defi¬ 
nire  placuit : 

Incitatio  insolita  arteriarum  cerebri,  pau- 
latim  adoriens;  saepius  infantes,  rarius  adul- 
tos,  fere  nunquam  senes,  primo  lassitudine, 

febricula. 


*  Audi  Gregorii  Praelectiones  de  Med.  Pract.  in 
Acad.  Edin. 

febricula,  et  capitis  dolore,  dein  pulsu  tar~ 
diore,  tandem  celerrimo,  pupilla  patula,  et 
somnolentia,  afficiens.” 

Non  ignoro  hanc  orationem  multis  egere, 
summi  momenti  ad  propositum  morbum  per¬ 
tinentibus  :  quge  tamen  intra  limites  conti¬ 
nere,  qui  rite  definitionem  complectuntur, 
difficile,  imo  alienum  esset:  definire  enim 
longe  aliud  est  quam  describere. 


DE  SIGNIS. 

Apoplexia  Hydrocephalica potissimum  in¬ 
fantes  et  impuberes  adoriri  solet;  rarius  adultos, 
senes  haud  unquam,  invadit.  Caput  pro  rata 
parte  amplius  infantibus,  calvaria  mollior,  et 
arterias  pleniores,  causae  praecipuae  esse  viden¬ 
tur,  quare  ii  praesertim  corripiuntur.  Mares 
saepius  quam  foeminae  laborant. 

Quoniam,  plerisque  auctoribus  visum  est 
hujus  mali  cursum  in  tres  partes  diducere ;  et 

talis 

talis  distributio  utilis  est,  et  ipsius  morbi  na* 
turie  convenit ;  eos  imitatus,  istum  ordinem 

sequi  volo. 

Pars  prima.  Morbo  ineunte,  aeger  admo¬ 
dum  animo  et  corpore,  languet  et  hebetatur ; 
munus  ventriculi  mirum  in  modum  turbatur: 
miser  semel  aut  bis,  ssepiusve  quotidie  evo¬ 
mit;  interdum  tertio  quoque  die:  vomitus  ct 
dolor  capitis  vicissim  torquent.  Caput  vero 
dolet,  aut  circa  frontem,  aut  ad  verticem,  aut 
alterutro  latere;  et  quod  latus  dolet,  versus 
id  caput  flexum  inclinatur.  Nec  dolore  va¬ 
cant  aliae  partes. 

Nunc  genus  nerwsum  incitari  praeter  mo¬ 
dum  coepit ;  sensilius  et  irritabilius  fit  corpus. 
Oculi  lucem  aegre  ferunt :  aeger  vigilat  noc¬ 
tu  ;  aut  si  dormiat,  somniis  diris  exagitatus, 
subito  quasi  perterritus  expergiscitur.  Inter 
dormiendum  vel  alias,  saepe  nares  digito  ad¬ 
moto  carpit,  aut  dentibus  frendet.  Vigil, 
continuo  fere  voce  luctum  edit.  Alvus  pi¬ 
gerrima  aegre  medicamento  solvitur;  et  si 
quid  descendit,  id  fere  est  nigrum,  aut  viride, 

et  pessime  olet.  Arterias  crebrius  et  s^pe 
durius  quam  ex  consuetudine  micant;  inter» 
dum  plus  centies  sexagesima  quaque  horas 
parte.  Vultus  rubet;  et  febricula  vesperi 
increscit.  Omnia  excernenda  et  secernenda 
parcius  efFunduntur :  fauces  arent :  asger  si¬ 
tit  :  lingua  fere  inarescit,  et  sordida  est;  in¬ 
terdum  rubet,  madet,  et  nitet :  urina  parcior 
est  et  rufa :  summa  cutis  aret  et  incalescit : 
nec  raro  ^ger  delirat,  eoque  magis  si  juvenis 
sit.  H^c  signa  diutius  aut  brevius  perstant, 
raro  ultra  quatuordecim  dies. 

Pars  secunda.  Signa  nunc  accedunt,  quse 
plane  cerebrum  opprimi  denunciant.  Inter 
haec,  maxime  memoratu  dignum  est,  arteria¬ 
rum  motus  multo  tardior,  et  simul  exilis  et 
in^qualis.  iEger  spirat  graviter  et  raro,  et 
interdum  stertit.  Dolor  consopitur,  et  ager 
aliquamdiu  sanitatem  recepturus  esse  suis  vi¬ 
detur.  Nihilominus  tamen  febrit  et  calet 
Pupilla  oculi  patula  non  luce  coarctatur ;  et 
aliquando  agrum  ludit  duplex  imago  unius¬ 
cujusque 

cujusque  rei  objectas.  Stupor  altus  accedit 
iEger  saepe  manum  capiti  admovet,  quasi  ali¬ 
quid  olfensae  sublaturus ;  et  quasi  insaniens 
diros  edit  clamores.  Nonnunquam  cibi  desi¬ 
derium  nunc  intenditur  ;  neque  hic  ingestus, 
ut  antea,  evomitur.  Alvus  adhuc  pigret, 
quanquam  aliquando  fluit,  vermibus  dejectis, 
nec  tamen  inde  malis  aliqua  ex  parte  lenitis. 
Aliis  aliud  est  spatium  temporis,  quod  haec 
signa  complectitur ;  plerumque  paucis  diebus 
finiuntur;  nonnunquam,  sed  rarius,  duas  tres- 
ve  hebdomadas  perseverant 

Pa7's  tertia.  Hanc  ineuntem  indicant  ar- 
teria3  micantes  celerrime,  exilissime,  et  simul 
paribus  intervallis  ;  interdum  adeo  celeriter, 
ut  quoties  moveantur  certo  tempore,  medicus 
digito  capere  aut  numerare  vix  possit.  Gre- 
GORio  testante,  interdum  saliunt  centies  et 
nonagies,  sexagesima  quaque  horae  parte  :  et 
amplius  ducenties,  testibus  Whyttio  et  Mon- 
Roio  SECUNDO.  Mgev  simul  crebro  et  gravi¬ 
ter  spirat.  Alte  stupet,  vix  excitandus;  sed 
mussitat  et  secum  luget.  Pupilla  amplior 

fit ; 

iit;  palpebiTe  resolvuntur;  et  oculi  simul  tur¬ 
gent.  Vultus  pallet  et  collabitur,  excepto 
quod  exigua  pars  ejus  stepe  rubet.  Anima 
foetet.  Cutis  aliquando,  nec  tamen  perssepe, 
maculis  purpureis  efflorescit.  Resolutis  fibris, 
excernuntur  praeter  voluntatem  stercus  et 
urina.  Vorandi  difficultas,  tremores,  et  non- 
nunquam  nervorum  distentiones,  vei  resolu¬ 
tiones,  nunc  tandem  superveniunt.  Tendines 
sicpe  digito  imposito  subsilire  observantur  : 

et  plerumque  miser  animam  efflat  convui- 

► 

sus. 

Hujusmodi  in  plerisque  exemplis  est  morbi 
propositi  progressus.  Alius  tamen  aliis  sit 
necesse  est ;  id  quod  notare  licet,  quod  ad 
alia  valetudinis  adversee  genera.  Interdum 
^ger  antea  absumitur,  quam  eo  sit  ventum, 
ut  signa  secunda  partis  accesserint. 

QU.^,  INCISO  CADAVERE,  PATEFIUNT. 

H^c  etiam  varia  sunt  et  multiplicia :  qua¬ 
dam  ipsum  morbum  intulisse,  alia  eundem 
secuta  esse,  alia  denique  fortuito  cum  hoc 
malo  sociata  esse,  videntur. 

Ex  his  notatu  longe  dignissimum,  est  co¬ 
pia  non  exigua  laticis,  quo  distenduntur  fere 
cerebri  cava ;  unde  morbus  ipse  nomen  usita¬ 
tissimum  tulit.  Ventriculi  laterales  humore  te¬ 
nui,  aqu^e  simili,  fere  implentur ;  interdum  ve¬ 
ro  alteruter  solum,  foramine  Monroiano  de¬ 
leto.  Longe  seepius  tamen  omnia  cava  plena 
sunt :  copia  variat,  eo  ut  modo  du2e,  modo 
quatuor  aut  sex  uncise  inveniantur.  In  per¬ 
paucis  exemplis  multo  plus  repertum  est. 
Hic  humor  paulo  tenuior  est  quam  similes  in 
aliis  partibus  corporis  :  vix  aut  ne  vix  albu¬ 


men 

iiicn  continet.  Scriptis  mandatur  interdum 
quosdam  hoc  morbo  periisse,  et  omnes  ejus 
partes  expertos  esse,  nullo  latice  post  mortem 
detecto :  et  semper  quo  minus  humoris  sub- 
est,  eo  magis  turgent  vasa  cerebri. 

Tubera  mole  et  natura  varia  in  cerebro  re¬ 
perta  sunt ;  qua3  interdum  ante  mortem  sup¬ 
purant,  et  ita  nervorum  distentiones  gig¬ 
nunt. 

Ciutera  vitiosa  plane  sunt  referenda  ad  in¬ 
citationem  vasorum  cerebri :  nempe  tunica 
arachnoidea  saspe  crassior,  jibrma  in  ejus  fa¬ 
ciem  effusa,  et  pia  mater  similiter  se  habens^ 
et  vasis  sanguineis  simul  plenior.  Rarius  sed 
aliquando  dura  mater  subjectis  adhaerescere 
observatur.  Plexus  choroideus^  et  glandula 
pituitaria,  qusedam  vitia  pra?  se  ferre  inter¬ 
dum  memorantur. 

DE  DIAGNOSI. 

Tria  sunt  vitia  proposito  morbo  adeo  si¬ 
milia,  ut  etiam  experto  sit  errandum.  Mor¬ 
bi,  de  quibus  dico,  sunt  V-erminatio,  Tabes 
mesenterica,  et  Dentitio.  De  quorum  sin¬ 
gulis  breviter  disserendum. 

Verminatio.  Consensus  ille  mirus,  quo  in¬ 
vicem  sociantur  cerebrum  et  intestina,  et 
labes  ea,  struma,  pariter  utrique  morbo  con¬ 
tingens,  causas  esse  videntur,  quare  medici 
toties  hic  decipiantur.  Ineunte  hydrocepba- 
lo,  oculi  minime  lucem  patiuntur,  et  alia  sig¬ 
na  cerebri  quodammodo  inflammati  acce¬ 
dunt  :  quae  tamen  seniper  desunt  verminati¬ 
oni.  Motus  arteriarum  ilii  adeo  multiplex, 
huic  parum  mutatur.  Vomitus  gravis  et  do¬ 
lor  capitis  vicissim  urgentes,  non  vermibus 

subesse 

snbesse  videntur ;  quibus  contra,  cibi  deside¬ 
rium  aliquando  potius  intenditur.  Morbo 
proposito  artus  raro  convelluntur,  nisi  circa 
finem ;  sed  per  totum  decursum  alterius.  Il¬ 
li  etiam  alvus  tardissima  aogre  solvitur  ;  huic 
autem  fusa  est,  aut  si  pigra,  facile  liquatur. 
Denique  quod  descendit,  illi  est  durum,  et 
nigrum  aut  viride,  et  foetet ;  huic  autem  glu¬ 
tinosum  et  subalbidum.  Caetera  siarna  utri- 
usque  fere  communia  esse  observantur. 

7a^es  mesenterica.  Huic  morbo  signa  ad 
strumam  pertinentia  graviora  erunt;  scilicet 
venter  tumidus,  desiderium  cibi  intentius,  al¬ 
vus  resoluta,  et  marcor  :  contra,  notas  qute  'in¬ 
flammationem  prodicant  cerebri,  fere  deesse 
videntur. 

Dentitio.  Si  membra  infantum  ante  con¬ 
velluntur,  quam  dentes  gingivas  transfixerint, 
cum  aliis  ejusmodi  malis,  vix  dubitandum 
est,  quin  dentes  h^ec  mala  gignant ;  praeci- 
pueque,  si  haec,  gingivis  incisis,  paulatim  eva-: 
nescunt,  Quinetiam,  vomitus,  oculi  parum 
lucis  tolerantes,  et  alvi  pigritia,  hic  multo 

I  t 

minus 

minus  quam  in  morbo,  quem  prosequor,  ur^ 


geiit. 


DE  PROCLIVITATE. 

Labem  a  parentibus  ad  natos  traditam, 
maxime  et  potissimum  infantes  ad  hunc  mor¬ 
bum  propensos  reddere,  nobis  persuadetur ; 
neque  vero  facile  est  clare  ostendere,  quae  aut 
qualis  sit  hxc  labes.  Hanc  autem  esse  stru¬ 
mam  diram,  qua  plures  sane  hoc  morbo  labo¬ 
rantes  imbuuntur,  pleiique  credunt:  alii  opi¬ 
nantur  labem,  de  qua  dissero,  parentibus  pa¬ 
rum  temperate  vivere  solitis,  sa)pe  enasci. 
Peritissimis  vero  et  exercitatissimis  medicis, 
qui  studium  huic  morbo  dederunt,  visum  est, 
proclivitatem,  de  qua  agitur,  maxime  struma 
saturius  corpus  inficiente  contineri.  Hoc  sa¬ 
ne  plurima  ad  hunc  morbum  pertinentia  lu¬ 
culenter 

culenter  edocent :  tubera  nimirum,  de  qui¬ 
bus  retulimus,  quae  toties  cerebro  subesse  ob¬ 
servantur,  j)lane  non  aliorsum  referenda :  et 
indoles  ipsius  corporis,  qualis  fere  struniEe. 
contingit.  Res  enim  est  satis  nota,  infantes, 
quibus  cutis  tenuior,  pulchrior,  et  speciosior 
est,  quibus  oculi  coerulei,  ingenium  pr^cox 
et  acutius,  pr^  casteris  malo  proposito  esse 
opportunos.  Huc  porro  pertinet,  quod  non 
raro  glandulce  mesenterii  Hydrocephalo  impli¬ 
citis  intumescunt  et  indurescunt ;  et  quod 
alia  istiusmodi  occurrunt.  Neque  non  jure 
asserere  licet,  ipsam  infantiam,  quodammodo 
saltem,  proclivitatem  gignere  :  nimirum,  quia 
istius  setatis  proprium  est  arterias  pleniores  et 
incitatiores  esse ;  et  caput  pro  rata  parte  am¬ 
plius,  et  calvariam  et  cerebrum  molliora,  mi¬ 
nus  impetui  gravi  sanguinis  obniti  posse. 

t>E  CAUSIS  EXCITANTIBUS. 

Necesse  est  ut  oratione  brevi  hanc  propo- 
siti  partem  absolvam  :  causcC  enim  unde  pro-* 
fici  scitur  hic  morbus,  nec  multee,  nec  non 
obscura  sunt.  Quidam  perhibent  eum  exci¬ 
tare  vasa  cerebri  laxa  et  resoluta :  id  autem 
proponere  non  est  causam  excitantem  pro¬ 
ferre.  Aliis  videtur  caput  infantis  jam  nunc 
per  vias  maternas  transeuntis  oppressum, 
hunc  morbum  interdum  ciere.  Verisimile  ta¬ 
men  est  istam  causam  Hydrocephalum  chro¬ 
nicum  potius  quam  malum  propositum  arces¬ 
sere.  Alii  alias,  inepte  multi  senserunt : 
scilieet,  ad  vasa  lymphatica  dirupta,  hunc 
morbum  quidam  retulerunt  Ahi  ad  glandii- 

lam 


*  Ira  quidem  sentire  anatome  fortiter  vetat  *,  ne¬ 
mo  enim,  excepto  Mascagnio,  hucusque  talia  vasa 
ia  ceiebro  humano  patefecit^ 

iam  pituitariam  duriorem  :  quas  tamen  non  nisi 
alterum  morbum  chro7iicum  inferre  posse  vi¬ 
dentur. 

Perspecta  incitata  actione  arteriarum  cere¬ 
bri,  ineunte  hac  valetudine,  longe  alienae  cau¬ 
sas  petendae  esse  videntur  ;  neque  non  veri¬ 
simile  est  alvi  torporem  pariter  fere  ejus  cau¬ 
sam  et  elTectum  esse  existimandum.  For¬ 
tasse  humor  iste  acer,  cui  nomen  meconium^ 
non  tempestive  excretus,  interdum  hunc  mor¬ 
bum  cievit.  Eo  magis  ejus  causas  inter 
viscera  abdominis  petendum  esse  videtur, 
quod  medicamenta  alvo  incitandae  idonea, 
mirum  in  modum  ad  hunc  morbum  sanandum 
valent ;  et  quia,  quod  nemo  ignorat,  ista  vis¬ 
cera  et  cerebrum  invicem  consensu  perinsigni 
sociantur.  Denique,  scire  licet  omnes  noxas, 
qu2ecunque  inflammationi  accendendee  sunt 
habiles,  admotas,  morbum  propositum  pro¬ 
gignere  posse. 

D£  CAUSA.  PROXIMA. 

Nunc  tandem  inter  medicos  convenit,  vo-^ 
dem  istam,  causam  proximam^  nempe,  quae 
morbum  sublata  tollit,  mutata  mutat,  parum 
accurate  adhiberi  ;  quoniam  nullus  omnino 
morbus  ejus  simplicis  est  naturse,  ut  unico 
statu  alicujus  visceris  contineatur.  Hac  ta¬ 
men  voce  usus,  ne  videar  inepte  fastidire, 
quod  consuetudo  firmavit,  perhibeo  causam 
hujus  morbi  proximam,  vel  continentem,  esse, 
inflammationem,  aut  certe  actionem  incita¬ 
tam,  cerebri  et  ejus  membranarum,  aetate  te¬ 
nera  et  struma,  et  aliis  fortasse  causis,  pro¬ 
priam  factam  ;  quae  fere,  sed  non  semper,  in 
laticis  profusionem  desinit.  Quae  supra  de 
morbi  signis,  et  de  iis  qua?,  patefacto  cada¬ 
vere,  reperiuntur,  disputavimus,  hanc  causam 
esse  continentem  adeo  clare  arguunt,  ut  ple¬ 


mus 

Ilius  causas  enarrare  quare  hoc  sentiamus^  su¬ 
pervacuum  esset. 

E 


DE  RATIONE  SIGNORUM. 

Cerebrum  non  suis  muneribus  rite  perfum 
gendis  habile  esse,  nisi  ejus  v^asa  copia  idonea 
sanguinis,  qualem  arteriae  vehunt,  impleantur, 
probe  docent  quam  plurima  ad  valetudinem 
cum  secundam,  tum  etiam  aversam  pertinen¬ 
tia.  Hinc,  rivo  isto  incitante  denegato,  ali¬ 
quamdiu  quiescunt  ejus  functiones  :  anima  ni¬ 
mirum  deficit.  Contra  eodem  flumine  uberi¬ 
ore,  concitantur  eaedem,  et  acuuntur  singuli 
sensus,  pariter  interni  et  externi.  Tali  motu 
incitatiori  cerebri  arterias,  ineunte  hoc  morbo, 
exagitari,  manifestum  est :  hinc  oculi  irrita? 
biliores  a  luce  abhorrent ;  hinc  caput  dolet, 
vultus  rubet,  aeger  vigilat,  omnesque  arteriae 

concitantur. 

concitantur.  Miser  cibos  ingestos  evomit, 
ob  mirandum  istum  consensum,  quo,  quic- 
quid  patitur  cerebrum,  plectuntur  viscera 
quorum  ope  cibi  concoquuntur  :  ex  eadem 
causa  torpet  alvus.  Nares  pruriunt,  et  asger 
frendet  dentibus,  maxime  propter  alvum  pi¬ 
gram  et  irritatam. 

Prascipua  indicia  secundae  partis  hujus  va¬ 
letudinis,  nimirum,  pupilla  immobilis,  et  pa¬ 
tula,  duplex  imago  unuscuj usque  rei  oculo  ob¬ 
jectae  percepta,  et  motus  arteriarum  tardior, 
plane  ad  cerebrum  oppressum  referenda  sunt. 
Quod  ad  duplicem  imaginem  perceptam,  id 
est,  axes  oculorum  non  coeuntes,  hoc  signum 
ex  altero  thalamo  aut  nervo  optico  plus  quam 
altero  oppresso  proprie  enascitur ;  quo  fit,  ut 
oculi  non  motu  aequali  volvantur. 

Aliquanto  difficilius  est  explicare,  quare  ar¬ 
teriae  adeo  celeriter,  morbo  jam  ad  metam 
properante,  micent.  Res  est  autem  notissi¬ 
ma,  cum  cerebrum  paululum  oppressum  mo¬ 
tum  arteriarum  tardat,  idem  multo  gravius 
oppressum,  hunc  motum  potius  celerare. 
Nervorum  distentiones,  aut  ex  viribus  labe¬ 
factis, 

factis,  et  slniul  corpore  irritabiliori,  aut  e  ce¬ 
rebro  exulcerato  vel  tuberibus  impedito,  ex¬ 
oriri  possunt.  Si  nervi  ante  mortem  resol¬ 
vuntur,  id  cerebro  presso,  eoque  generi  ner¬ 
voso  torpenti,  tribuendum  est.  Nec  aliorsum 
referendum,  quod  ad  finem,  stercora  et  urina 
saepe  praeter  voluntatem  elabuntur ;  nimirum, 
resolutis  fibris  apud  imum  intestinum  et 
cervicem  vesicae. 


DE  PROGNOSI, 

Constat  ex  jam  dictis,  longe  saepius  de 
aegri  salute  esse  desperandum.  Nulla  reme¬ 
dia  valent,  nisi  inter  ipsa  principia  dantur, 
priusquam  malum  suas  diras  radices  altius 
corpori  infixerit.  Scientissimi  medicorum 
fatentur,  simul  atque  prodierint  signa,  unde 
jure  laticem  effusum  fuisse,  aut  cerebrum 
quoquomodo  oppressum,  suspicemur,  fatum 

'  nunquam 

nunquam  non  esse  metuendum  et  expectan- 
dum.  Confessus  est  ipse  Whyttius,  nulli 
fere  peritia  secundus,  ne  unicum  quidem  fau¬ 
cibus  hujus  pestis  traditum,  se  expedire  po¬ 
tuisse  *.  E  viginti  duobus,  qui  miseri  eadem 
conflictati  sunt,  curante  Monroio,  et  e  qua¬ 
draginta,  quibus  medicinam  fecit  Grego - 
Riusfj  ne  quidem  unus  convaluit.  Nec  vero 
non  quidam  longe  aliud  sensisse  videntur  : 
Percivalus,  Mackeius,  DoBsoNusj:,  et 
quidam  alii,  hunc  morbum  non  semper  imme¬ 
dicabilem  praedicant.  Bis,  exulcerando,  eum 
fugavit  Rutherfordius.  Denique  Rushius 
et  Cheynius  idem  testati  sunt. 

Summa 


Vid.  Whytt.  Works,  p.  725. 

f  Nuper  vero  Professor  noster  inter  praelegendum 
nos  certiores  fecit,  se  curante,  sexties  aut  septies  hoc 
malum  medicinae  cedere  apparuisse. 


f  Lond.  Med.  Obs,  vol.  6. 

Summa  tamen  fides  et  auctoritas,  quas 
Monroio,  Whyttio,  et  Gregorio,  concedi¬ 
mus,  fortiter  suadent,  nulla  arte  sanandum 
esse  Hydrocephalum  Acutum  jam  inveteras¬ 
centem. 


DE  RATIONE  MEDENDI. 

Quoniam  circa  initia  saepe  incertum  sit^ 
ad  verminationem  an  ad  malum  propositum 
signa  pertineant,  oportet  imprimis  ea  dare 
remedia,  quae  vermibus  necandis  aut  dejicien¬ 
dis  accommodata  sint.  Ex  his  vero  valentis- 
sima  sunt,  quae  acriter  alvum  expurgant : 
{\yidX\di  Sub-murias  Hydrargyri,  radix  Conmlvu- 
li  Jalapcdy  &c.  Haec  juvabunt  pariter,  illa  an 
hoc  aeger  implicetur.  Si  igitur,  alvo  bene 
solicitata,  et  vermibus  aut  descendentibus 
aut  non  prodeuntibus,  mala  Hydrocephali 

propria 

propria  iiicrescuntj  nullas  dubitandi  locus 
est 

Curatio  duplici  consilio  continetur. 

Alterum  est,  sedare  cor  et  arterias,  eoque 
inflammationem  vincere. 

Alterum,  efficere,  ut  humor  profusus  resor¬ 
beatur. 

Fortasse  tertium  adjicere  licet,  nempe,  sig¬ 
na  molestiora  lenire. 

1.  Ad  hoc  exequendum,  omnia  utenda,  quae 
exinaniendo,  molem  sanguinis  imminuant ; 
aut  qux  sedando,  ejus  impetum  frangant:  si¬ 
mul  evitanda,  quacunque  incitarent.  Opti¬ 
ma  ad  exinaniendum  sunt,  detractio  sangui¬ 
nis,  purgatio  alvi,  et  exulceratio  :  ad  sedan¬ 
dum,  Digitalis  purpurea^  refrigeratio,  lavatio 
pedum,  et  quaedam  alia.  Abstinendo  a  victu 
incitante  et  implente,  priecipua  evitanda  fu¬ 
giuntur,  De  lioriim  singulis  nunc  disputan¬ 
tium. 


Detractio 

Detractio  sanguinis.  Etsi  nemo  negavit 
venam  feriendam  esse,  disputatur  tamen  idue 
circa  partem  laborantem,  an  apud  brachium 
fieret.  Quum  hic  morbus  cito  corpus  infir¬ 
mat,  tenerre  astati  potissimum  incumbit,  mul¬ 
ti  nolunt  venam  brachii  secare,  ne  debilitan¬ 
do  celerarent  profusionem  laticis  venturam. 
Fortasse  melius  apud  infantes  e  parte  detra¬ 
hitur  sanguis,  aut  per  cucurbitulas  cum  fer¬ 
ro,  aut  hirudines,  aut  arteriam  temporis  inci^ 
sam  :  apud  juvenes  aut  homines  adultos,  e  ve¬ 
na  brachii.  Rushius  largius  sanguinem  mit¬ 
tere  solet,  etiam  astate  asgri  tenerrima;  idque 
optimo  exitu,  si  ei  fides  est  habenda.  Quod 
si  signa  gravem  ostendunt  inflammationem, 
et  asger  plenior  et  validior  est,  quascunque 
sit  astas,  non  a  sanguine  fusius  mittendo  ab¬ 
horrendum  est :  quaerendum  est  enim,  non 
asger  juventute  floreat^  an  infantia  aut  senec¬ 
tute  titubet,  sed  potius  vires  supersint  an  de¬ 
sint. 

Alvi  purgatio.  Quoniam  alvus  semper  pi- 
'  gerrima  est  et  solutu  difficillima,  et  hoc  sig- 

luim  coni})liira  alia  progignit  aut  intendit ; 
quam  celerrime  intestina  medicamentis  acer¬ 
rimis  administratis  sunt  omni  sorde  expedi¬ 
enda  :  imo  etiam  id  opus  est  per  totum  mor¬ 
bi  cursum.  Hasc  remedia  simul  prosunt,  hu¬ 
mores  a  capite  deorsum  ad  intestinum  vocan¬ 
do,  eoque  impediendo  quo  minus  latex  pro¬ 
fundatur.  Optima,  ut  credo,  sunt  Suh-inianas 
Hydi^argyri,  Convotoulus  Jalapa,  scammonia, 
et  aloe  :  porro  sales  medii  convenienter  adbi¬ 
bentur.  S^epe  opus  est,  ob  alvi  torporem  in¬ 
signem,  multo  plus  horum  prascipere,  quam 
quod,  si  aliunde  aegrotaret  infans,  sufficeret : 
imo  non  raro,  nisi  grana  decem  sub-muriatis 
hydrargyri  devorentur,  alvus  non  descendit. 
Quod  ad  remedia  ad  vomitum  faciendum  da¬ 
ta,  jam  tandem  obsoleverunt:  quicquid  enim 
juvare  possunt,  id  moliuntur  alvi  purgantia; 
er  ipse  vomitus,  humores  ad  caput  impellen¬ 
do,  nocet, 

E.vulceraniia.  Si  cutis  efflorescit,  et  dein 
ex  improviso  efflorescere  desinit,  notissimum 
est  aliquid  mali  inde  srepe  partibus  interiori¬ 
bus 

bus  incumbere.  Qua  re  probe  cognita,  facile 
medicis  in  mentem  veniret,  hunc  morbum 
cute  exulceranda  levari  aut  summoveri  pos¬ 
se.  Exulcerantia  igitur  s^epe  praecipiuntur, 
nec  exiguo  profectu  imponuntur.  Non  pro¬ 
desse  videntur,  solummodo  serum  istud  per¬ 
exiguum,  quod  cuti  subjici  faciunt,  educen¬ 
do  ;  sed  praesertim  sanguinem  extrorsum  tra¬ 
hendo.  Hinc  hujusmodi  remedia  inflamma¬ 
tionibus  maxime  conveniunt. 

Proximum  est,  ut  de  remediis  sedando  ju¬ 
vantibus  disputem. 

Digitalis  purpurea.  Inter  plerosque  medi¬ 
cos,  suas  artis  expertos,  vix  dubitari  videtur, 
quin  haiC  herba  miium  in  modum  cordis  et 
arteriarum  motum  sedet.  Non  sane  iamoro, 
Doctorem  Sanders  nuper  literis  mandasse, 
hanc  plantam  prius  cor  arteriasque  incitare, 
quam  sedat :  quod  verum  esse  potest.  Illud 
vero  est  manifestum,  hanc  incitationem  tan¬ 
tulo  tempore  liniri,  ut  non  vetet,  quo  minus 
digitali  uteremur  in  hunc  aliosque  similes 
morbos.  Oportet  ut  medicus  qui  hoc  reme¬ 
dium 

dium  praecipit,  prudens  et  ejus  proprietatum- 
scientior  sit.  Interdum  enim,  ex  aliqua  cor¬ 
poris  proprietate  minus  intellecta,  minima 
hujus  plantee  copia  dirum  eventum  habet,  qui 
saepe  non  se  ostendere  coepit,  nisi  postquam 
sex  aut  septem  dies  illa  devorata  fuerit. 
Tinctura  hujus  plantae  infantiirus  potius  con¬ 
ceditur,  quam  Infusum  aut  Pulvis;  idqiie, 
propter  ventriculum  adeo  irritabilem.  Inci¬ 
piendum  e  tribus  guttis  quotidie  sumptis. 

Refrigeratio  Capitis ^  et  Pedum  Lavatio. 
Refrigerando  caput,  plurimum  levantur  ejus 
dolor  et  inflammatio  cerebri.  Hoc  bene  effi¬ 
citur  caput  ad  cutem  tondendo,  et  dein  obte¬ 
gendo  linteis  aqua  frigida  madefactis,  contio 
nuoque  eadem  saspius  imbutis,  quoties  tepe¬ 
ant  aut  siccescant.  Lavare  pedes  aqua  cali¬ 
da  proderit,  sanguinem  detrahendo  a  capite 
ad  inferiora,  et  forsan  etiam  totum  genus 
nervosum  quasi  consopiendo.  Eodem  spec¬ 
tat  caput  sublime  habere,  quantum  id  fleri 
potest.  Eodem  consilio  exuenda  quacunque 


cervicem 

cervicem  opprimant;  et  vestitu  solutiori 
utendum. 

Abstinentia,  Tollenda  omnia,  qu^e  recta 
aut  indirecte  nervos  aut  sanguinea  vasa  sti¬ 
mulent.  Cibus  e  frugibus  optime  conficitur, 
qualis  refrigeret,  et  facile  concoquatur,  et 
parcior  simul.  Potus  dilutissimus  foret. 
iEstus,  lux  intentior,  sonus,  et  alia  hujusmo¬ 
di,  sunt  fugienda. 

II.  Quo  secundum  consilium  exequamur, 
imprimis  utenda  sunt  omnia  medicamina  et 
remedia  jam  dicta,  si  excipias  sanguinis  de¬ 
tractionem  :  scilicet,  purgatio  alvi,  exulcera¬ 
tio,  digitalis,  &c.  de  quibus  igitur  iterum  ora¬ 
tionem  habere  vix  opus  est.  Csetera  reme¬ 
dia  quas  efficere  possint,  ut  humor  effusus  re¬ 
sorbeatur,  sunt,  Sternutamenta^  Argentum 
^um,  Quce  urinam  aut  sudorem  movent^  et  Vis 
Electrica  et  Galmnica, 

Sternutamenta,  Haec  juvant  humores  e 
capite  ducendo,  et  forsan  etiam  stimulando 

vasa  resorbendo  accommodata.  Priepollent 
Sub-sulphas  hydrargyri  jlamim,  et  folia  Asari 
Europad.  Ptarius  dantur. 

Argentum  meum.  Hoc  potens  remedium 
prodesse  creditu r^  vasa,  lymphatica  ciendo. 
Auctoritate  Monroii  secundi  fretus  %  quan¬ 
ticunque  apud  alios  restimetur,  non  mag' 
ni  hoc  facio  auxilium.  Ut  antea  enim  dixi^ 
ille  vir  celeber  hoc  metallo  frustra  viginti 
duos  hoc  malo  implicitos  curavit.  Difficilli¬ 
mum  esse  solet  corpora  infantum  laborantium 
probe  hoc  medicamine  imbuere.  Unguento 
illinenda  est  summa  cutis. 

Qlue  urinam  aut  sudorem  movent.  Hsec  Hy~ 
drocephalo  chronico  potius  convenire  videntur, 
quam  morbo,  de  quo  agitur.  Si  quid  Digitalis 
purpurea  data  ad  urinam  movendam  confert, 
catenus  aliquantum  juvare  potest ;  sed  magis, 
ut  opinor,  ratione  supra  memorata.  Quod 
ad  ea,  quae  sudorem  movent,  Gregorius 

meminit 


Vide  Monro  on  tlie  Brain,  Ejc,  and  Ear. 

meminit,  semel  hoc  morbo  correptum  stilabis-’ 
mo  expeditum  esse  sudando,  aliter  ne  quidem 
hilum  levatum. 

III.  Vomitus  et  dolor  capitis  tantum  cru¬ 
ciatum  moliuntur,  ut  hasc  mala  lenire  appri¬ 
me  oporteat.  Ille,  si  gravior  sit,  consopien¬ 
dus  erit  medicamento  facto  ex  Acido  citr ico  et 
Carbonatc  Sodcs^  ipso  tempore,  quo  spumat, 
devorato :  postea  assumptis  paucis  guttis 
Tinctura  Opii  et  Vini  Tartritis  Antimonii, 
Dolor  capitis  refrigerando,  ut  ante  fuit  prae¬ 
ceptum,  multum  sedari  solet.  Scire  etiam 
licet  remedia  exinanientia,  de  quibus  jam 
disseruimus,  huc  operam  esse  collatura. 

DE  HOC  MALO  PRAECAVENDO. 

Si  quidem  hic  morbus  fere  sanari  non  po¬ 
test,  constat,  maximi  interesse  probe  novisse, 
quibus  rationibus  ei  venienti  occurratur.  Si 
quis  igitur  aliis  prius  hoc  morbo  absumptis 
cognatus,  hujuscemodi  corporis  indole  sit 
praeditus  ;  nimirum,  si  ei  caput  pro  rata  parte 
sit  grandius,  si  vultus  rubore  floreat,  oculi 
sint  caerulei,  tumeat  labium  superius,  si  ge¬ 
nus  nervo, sum  denique  sit  sensilius  et  irritabi¬ 
lius,  aliaeque  subsint  strumce  not^,  judicare 
licet  veri  esse  simile,  hunc  in  malum,  de  quo 
agitur,  incasurum.  Pr®ter  hxc,  si  eidem  ca¬ 
put  saspe  graviter  dolet,  corpus  pr^ter  mo¬ 
dum  calet,  hiec  statim  servari  oportet.  Le¬ 
niter  quotidie  sub  dio  ambulandum  citra  su¬ 
dorem  et  fatigationem.  Victu  parciori,  te- 

nuioris 

nuiori,  et  e  frugibus  potissimuiU;  utendum. 
Aivus  soluta  est  habenda :  et  si  ratio  victus 
non  satis  huc  valeat,  subinde  devorandum 
est  medicamentum  ad  hunc  finem  :  et  viden¬ 
dum  ut  semel  certe  quotidie  alvus  descendat. 
Quinetiam  utile  erit  ulcus  excitare  alicubi 
corporis ;  praecipue  ubicunque  quam  mini¬ 
mum  molestiae  facesseret.  Nulla  ex  his  an¬ 
tea  pr^termitti  debent,  quam  tandem,  aetate 
provectiori,  et  habitu  corporis  idoneo,  et  vi¬ 
tae  ratione  satis  tuta,  metum  omnem  fugatum 
esse,  judicare  liceat. 

